Valttaus on edelleen valttia

Tikkurila Oyj on jo vuosia kehittänyt perinteisten liuoteohenteisten rinnalla vesiohenteisia tuotteita. Liuoteohenteisen **Valtti Colorin** vertainen vesiohenteinen kuullote **Valtti Akvacolor** sekä huurteinen **Valtti Arctic** suojaavat hirttä ja lautaa tasavertaisesti, ellei peräti pidempään kuin perinteiset kuullotteet.

Vesiohenteinen pohjustuspuunsuoja **Valtti Akvabase** taas pohjustaa käsittelemättömän hirsi- ja lautapinnan vastaanottamaan pintamaalin tai kuullotteen. Se myös pitää koko maaliyhdistelmän puhtaana pitkään ja pidentää huoltoväliä. Pintakäsittely vesiohenteisilla kuullotteilla on etenkin kuumana kesäpäivänä miellyttävämpää kuin perinteisillä tuotteilla.

**Uusi valmisväri Tanskanpähkinä**

Kevään 2014 uutuus on uudenlaisella transparenttiteknologialla sävytetty valmisväri **Valtti Color Tanskanpähkinä**, joka edustaa säärasituksia erittäin hyvin kestävää kuultavien tuotteiden kehitystä. Keskiruskeaa Valtti Color Tanskanpähkinää myydään normaaleissa Valtti Colorin 0,9, 2,7 ja 9 litran purkeissa. Erotuksena sävytettävään laatuun purkissa on perusmaalimerkinnän kohdalla värimalli ja teksti "Tanskanpähkinä”.

Valtti-tuotteet kuuluvat Tikkurilan ulkomaalikampanjaan, jossa tarjotaan asiakkaille mahdollisuus vuokrata Ramirentin alumiinitelineitä tai henkilönostimia puoleen hintaan näiden ostaessa vähintään 50 litraa Tikkurilan puutalomaaleja. Lisätietoja: [www.tikkurila.fi/ramirent](http://www.tikkurila.fi/ramirent).

**Lisätietoja:**

Tikkurila Oyj

Hanna Salonen, tuotepäällikkö, puu- ja metallipintojen ulkomaalituotteet, BU Finland

Puh. 020 191 2115, matkapuh. 050 3111 306

S-posti [hanna.salonen(at)tikkurila.com](mailto:hanna.korpela@tikkurila.com)

[www.tikkurila.fi](http://www.tikkurila.fi)

**Kuvia:** [Valtti-kuullotteet](http://213.138.147.67/tikkurila/Engine?id=o1yIuVH5)

Jos yllä oleva linkki ei aukea, kopioi tämä osoite selaimeesi:

<http://213.138.147.67/tikkurila/Engine?id=o1yIuVH5>

Tikkurila on jo 150 vuoden ajan tarjonnut kuluttajille ja ammattilaisille helppokäyttöisiä ja kestäviä ratkaisuja pintojen suojaamiseen ja kaunistamiseen. Tikkurila haluaa olla johtava maaliyhtiö Pohjoismaissa sekä Venäjällä ja muissa valituissa Itä-Euroopan maissa.